cyanic-selkie/wikianc huggingface dataset:
Roland Nilsson
Landslagsspel
Nilsson gjorde landslagsdebuten sin mot Hellas i mai 1986. Den fyrste internasjonale turneringa hans var Sommar-OL 1988 i Seoul. Han deltok òg i VM i fotball 1990 som vart arrangert i Italia. I dette meisterskapet tapte laget alle dei innleiande gruppekampane mot høvesvis Brasil, Costa Rica og Skottland. Sverige gjorde det likevel betre under europameisterskapet i fotball 1992 arrangert på heimebane, da landslaget spelte seg til ein plass i semifinalen som dei tapte mot Tyskland. Nilsson spilte for øvrig i alle kampane til Sverige i desse meisterskapane. Han spelte òg alle kampane under VM i fotball 1994 som vart arrangert i USA, då Sverige endte opp med ein bronsemedalje etter å ha vunne bronsekampen mot Bulgaria. Nilssons siste meisterskap var Europameisterskapen i fotball 2000, der han berre spelte ein halv omgang mot Belgia. Han spelte sin siste landskamp mot Slovakia den 11. oktober 2000.
I ein periode hadde han nest flest landskampar for herrelandslaget, berre slått av Thomas Ravelli.
Fargen oliven
Oliven er ei gruppe grønaktige fargenyansar innan nyanseklassen jordfarger. Nemninga er ikkje knytt til noko avgjort pigmentgruppe, men syner til den umodne olivenfrukta. Oliven kan lett skapast ved optisk blanding av visse raude og grøne nyansar på ei roterande fargeskive. Fargesystematisk er oliven interessant fordi visse nyansar av han kan oppfattast som grønaktig raud eller omvendt. Regelen om at ingen farge er både raud- og grønaktig gjeld altså ikkje absolutt.
Mehran fylke
Mehran fylke (persisk شهرستان مهران) er eit fylke i Ilam-provinsen i Iran. Det administrative senteret i fylket er Mehran. I folketeljinga i 2006 var folketalet (inkludert dei delane som seinare danna Malekshahi fylke) 55 271; og utanom desse delane som seinare vart fråskild var folketalet 23 878. Fylket er delt inn i dei to distrikta Sentral-distriktet og Salehabad-distriktet. Fylket har dei to byane Mehran og Salehabad.
Polyandri
Polyandri (av gammalgresk πολυ- poly-, 'mange' og ἀνήρ anēr, 'mann') eller fleirmanneri er ei form for mangegifte (polygami) der ei kvinne er gift med fleire menn på same tid. Det er ein motsetnad til polygyni, der ein mann har fleire koner. Eit kjend mytologisk døme på ordninga er Draupadi frå Mahabharata, som var gift med dei fem Pandava-brørne.
Ekteskapsforma finst hovudsakleg blant ein del folkeslag i India og Tibet, men kan også opptre spreidd fleire andre stader i verda. Ethnographic Atlas frå 1980 gjekk gjennom ekteskapsordningane i 1 231 og lista opp 186 med monogami, 453 med ein del polygyni; 588 med meir utbreidd polygyni; og berre 4 med polyandri. Detter verket rekna berre med eksempel frå Himalaya. Nyare studiar har funne fleire døme, med over 50 andre samfunn som kan praktisera polyandri.
I ein del tibetanske samfunn kan dei ulike ektemennene vera brør. Denne ordninga er knytt til delt farskap, eit syn der ein reknar med at eit barn kan ha meir enn ein far.
Ein reknar med at polyandri er ei meir sannsynleg ekteskapsform i samfunn med knappe naturressursar. Ordninga skal kunna avgrensa folkeveksten og gjera det meir sannsynleg for barn å leva opp. I desse samfunna opptrer ekteskapsforma ikkje berre blant fattige bønder, men også blant eliten i samfunnet. I Himalaya er skikken knytt til det knappe jordbruksarealet. Dersom alle brørne i familien giftar seg med éi kone kan jorda til familien haldast udelt og intakt. Dersom kvar bror gifta seg separat og fekk barn, ville jorda bli oppstykka og ikkje kunna fø kvar familie. Ein finn ein kontrast i Ladakh og Zanskar i nærleiken, der svært fattige folk utan jord hadde mindre sannsyn for å praktisera polyandri. I nokre europeiske samfunn har ein hindra oppdeling av land gjennom primogenitur der ein ikkje delte opp land og berre eit barn arva landet, medan andre kunne leva i sølibat som prestar eller i kloster.
Led Zeppelin II
Led Zeppelin II er det andre studioalbumet til det engelske rockebandet Led Zeppelin, og kom ut i oktober 1969 på Atlantic Records. Innspelinga av albumet fann stad fleire stader i Storbritannia og Nord-Amerika frå januar til august 1969. Albumet vart produsert av gitarist og låtskrivar Jimmy Page, medan Eddie Kramer var lydteknikar.
Led Zeppelin II tok tekst-tema frå debutalbumet vidare og vart eit verk som vart meir hylla og påverkande enn forgjengaren. Med element av blues og folkemusikk, syner det òg at musikkstilen til bandet utvikla seg til meir blues-avleidde songar og ein gitar- og riffbasert stil. Det er eit av dei tyngste albuma til bandet.
Plateboksen Conversation Piece
Conversation Piece er ein plateboks av den engelske musikaren David Bowie, gjeven ut i november 2019. Samlinga består av fem CD-plater med innspelingar gjort i 1968 og 1969. Boksen inneheld heimedemoar og BBC-innspelinga, i tillegg til to miksar av albumet Space Oddity frå 1969: den originale stereomiksen frå 1969 og ein ny miks frå 2019 produsert av Tony Visconti særskild for samlinga. Innspelinga av 1969-miksen er ei nytrykking av den ommastra CD-utgåva frå 2009, som vart vald ut fordi han vart mastra for å passe den originale LP-utgåva, ein prioritet Parlophone ikkje hadde gjort då dei skapte nymastringane for plateboksen Five Years (1969–1973) i 2015.
Led Zeppelin II
Då Led Zeppelin II kom ut selde det godt og vart det første Led Zeppelin-albumet som nådde førsteplassen i Storbritannia og USA. I 1970 vart kunstnarisk leiar David Juniper nominert for Grammy Award for beste plateomslag for Led Zeppelin II. Den 15. november 1999 fekk albumet den 12. platinaplata for salstal i overkant av 12 millionar berre i USA. Albumet har med tida vorte rekna som eit av dei beste og viktigaste rockealbuma som nokon gong er spelte inn.
Plateboksen Conversation Piece
Dei fleste av demoane kom ut tidlegare i 2019 i vinylboksane Spying Through a Keyhole, Clareville Grove Demos og The 'Mercury' Demos. 2019-miksen av Space Oddity vart òg gjeven ut separat på CD og LP og som digital nedlasting og strøymetenester samstundes med boksen.
Omleiringa av Port Royal i 1707
Omleiringa av Port Royal i 1707 var to separate forsøk av engelske kolonistar frå New England på å erobre Acadia (som i dag omtrent utgjer dei kanadiske provinsane Nova Scotia og New Brunswick) ved å erobre hovudstaden Port Royal (i dag Annapolis Royal) under Dronning Anne-krigen. Begge forsøka vart gjort av militssoldatar frå kolonien og var leia av menn som ikkje hadde erfaring med omleiringar. Festninga i Port Royal klarte lett å stå imot begge forsøka, med støtte frå akadiske og indianske militssoldatar utanfor fortet.
Plateboksen Conversation Piece
Innspelingar
Dei første 11 spora vart truleg spelte inn mellom januar og mars 1968, kring tida då «In The Heat of The Morning» og «London Bye Ta-Ta» vart spelte inn i studio. Spor 12 og 13 vart òg truleg spelte inn i november 1968, kort tid etter at Bowie skreiv songen «Space Oddity». Spor 14 vart spelt inn ein gong mellom november 1968 og spor 15 til 23 i januar 1969.
Drammen sykehus
Drammen sykehus i Drammen er det største av dei fire somatiske sjukehusa som høyrer inn under helseføretaket Vestre Viken HF. Sjukehuset, som tidlegare har hatt namna Sykehuset Buskerud og Buskerud sentralsykehus, tek pasientar innanfor nevrologi, barnesjukdomar (både nyfødtintensive og større born), habilitering, øyre-nase-hals, auge, hematologi, patologi, klinisk brystutgreiing, brystkirurgi og karkirurgi.
Led Zeppelin II
Bakgrunn
Led Zeppelin II kom til under ein hektisk periode med mykje reising frå januar til august 1969, då dei gjorde fire europeiske og tre amerikanske turnear.
Kvar song vart spelte, miksa og produsert kvar for seg i forskjellige studio i Storbritannia og Nord-Amerika. Albumet vart skrive medan dei turnerte, i timane mellom konsertane. Dei leigde eit studio og starta innspelinga, noko som førte til ein spontant og påtrengande stil som var naudsynt for å få gjort det dei skulle før dei måtte vidare. Bassist John Paul Jones hugsa at «Me turnerte mykje. Riffa til Jimmy kom raskt og rasande. Mange av dei kom frå scenen, særleg frå dei lange improviserte delane av 'Dazed and Confused'. Med memorerte dei gode delane og kasta oss i studio langs vegen.»
Plateboksen Conversation Piece
Innspelingar
Mercury-demoane vart spelte inn ein gong mellom det første studioforsøket av «Space Oddity» den 2. februar 1969 og då Bowie flytta til Beckham i midten av april.
Omleiringa av Port Royal i 1707
Kjelder
''
Drammen sykehus
Drammen sykehus driv dessutan klinisk forsking innanfor fleire fagområde. Forskarane arbeider hovudsakleg på avdelingane som behandlar den sjukdomen forskinga gjeld. Ein liten eigen forskningsadministrasjon bistår prosjekta.
Brannmyrklegg
Brannmyrklegg (Pedicularis flammea) er ein fleirårig, halvparasittisk urt i snylterotfamilien.
Led Zeppelin II
Bakgrunn
Somme av platestudioa bandet nytta var ikkje dei mest avanserte. Eit studio i Vancouver, tilskriven som «ei hytte», hadde ein åttespors opptakar som ikkje ein gong hadde skikkelege hovudtelefonar. Songaren Robert Plant diskuterte seinare låtskrivings- og innspelingsprosessen, og sa «Det var verkeleg heilt sprøtt. Me skreiv songar på hotellrom og gjorde eit rytmespor i London, la på vokal i New York, munnspel i Vancouver og så kom me attende til den endelege miksen i New York.»
Det vart lagt på ekstra lydspor på «Thank You», «The Lemon Song» og «Moby Dick» under turneen, og det same vart miksinga av «Whole Lotta Love» og «Heartbreaker». Page sa seinare «Med andre ord, kom nokre av songane til under øvinga for den neste turneen.»
Innspeling
Innspelinga av albumet fann stad i Olympic og Morgan Studios i London, A&M, Quantum, Sunset, Mirror Sound og Mystic Studios i Los Angeles i California, Ardent Studios i Memphis i Tennessee, A&R, Juggy Sound, Groove og Mayfair Studios i New York City og «hytta» i Vancouver. Jimmy Page var produsent, medan Eddie Kramer, som tidlegare hadde arbeidd med Jimi Hendrix og som hadde imponert bandmedlemmane, særleg Page, var lydteknikar. Led Zeppelin-ekspert Dave Lewis skreiv at albumet framleis høyrest friskt ut i dag på grunn av det gode samarbeidet mellom Page og Kramer i kontrollrommet.
I eit anna intervju gav Kramer Page mykje av æra for lyden dei fekk til, trass i stundom dårlege tilhøve under innspelinga: «Me gjorde albumet litt etter litt. Me gjorde opptak i nokre av dei mest bisarre studioa du kan tenke deg, små hol i veggen. Billige studio. Men resultatet vart at det høyrdest strålande ut. Den gode lyden på [Led] Zeppelin II kom av at det var ein mann ansvarleg, og det var Mr. Page.» Page og Kramer brukte to dagar på å mikse albumet i A&R Studios.
Komposisjon
Dei ferdige songane synte den rå, utviklande stilen til bandet og kor bra dei var på konsertane. «Whole Lotta Love» og «The Lemon Song» har begge seksuelle tema, og sistnemnde er ein metafor som i følgje ein musikkskribentar tryglar «unemnelege kvinner til å klemme sitronen (lemon) hans til safta renn ned låra». Plant sjølv sa seinare:
Plateboksen Conversation Piece
Innspelingar
Spor 1-2 av den tredje plata vart spelt inn mellom 12. mars og 18. april 1968 i Decca Studios, medan spor 3–7 vart spelt inn 13. mai i BBC Radio Studios. Etter dette kjem «Ching A Ling», spor 8, som vart spelt inn på to økter mellom 24. oktober og 27. november 1968. Spor 9 vart spelt inn 2. februar 1969 i Morgan Studios. Spor 10 vart spelt inn 20. juni 1969, with Track 11 likely being recorded around the same time, og spor 12 er frå kring juli til september. Spor 14-16 vart spelte inn 20. oktober.
Kontovázena
Kontovázena (gresk Κοντοβάζαινα) er ein landsby og ein tidlegare kommune i periferieininga Arkadía i periferien Peloponnes i Hellas. Kontovázena inngår frå 2011 som ei kommunaleining i kommunen Gortynía.
Plateboksen Conversation Piece
Innhald
Alle songane skrivne av David Bowie, utanom der andre er nemnde.
Led Zeppelin II
Komposisjon
Bidraget til Jimmy Page til albumet var viktig, sidan den elektriske gitarsoloen hans på «Heartbreaker» vart etterlikna av mange yngre rockegitaristar, og syner det intense musikalske åtaket til gruppa. Led Zeppelin II er det første albumet der Page spelar på ein Gibson Les Paul frå 1959, den elektriske gitaren han var med på å popularisere. Den innovative innspelinga og måten Page sette opp mikrofonane for trommesettet på songar som «Ramble On» og «Whole Lotta Love» syner òg at han var dyktig og original som produsent. Rolling Stone kalla seinare gitarriffet til Page på sistnemnde som «eit av dei mest oppkvikkande gitarriffa i rock & roll.» Bandmedlem og multiinstrumentalist John Paul Jones diskuterte seinare bidraga til Page:
Kontovázena
Ved folketeljinga i 2011 hadde kommunaleininga Kontovázena 1 171 innbyggjarar, medan tettstaden med same namn hadde 386 innbyggjarar.
Tsjelopek
Tsjelopek (makedonsk Челопек; albansk Çellopek) er ein landsby i kommunen Brvenitsa i regionen Polog i Nord-Makedonia.
Led Zeppelin II
Komposisjon
"Jimmy byrja å kome til sin rett som produsent kring «Whole Lotta Love». Baklengs ekko-greiene. Mange av mikrofonteknikkane var berre gudsbenåda. Alle trur han gjekk i studio med ein stor vegg av forsterkarar, men det gjorde han ikkje. Han brukar i røynda små forsterkarar og berre set mikrofonane opp verkeleg bra, slik at det passar lydbiletet."
Drammen sykehus
Sentralblokka på sjukehuset i 14 høgder, ferdig i 1980, er lett attkjenneleg i bybiletet.
Tsjelopek
Busetnaden hadde 5 287 innbyggjarar ved folketeljinga i 2002.
Brannmyrklegg
Planten er låg og blir berre kring 10 cm høg. Stilken er glatt og har smale parflikete blad. Ved basis av stengelen er det ein bladrosett. Blomen er tofarga. Overleppa er mørkeraud, medan resten av blomen er gul. Arten liknar på gullmyrklegg, men han har hårete stilk og annan farge på blomane. Utbreiinga overlappar heller ikkje.
I Dei skandinaviske fjella er brannmyrklegg ein nordleg unisentrisk art. I Noreg finst han i Nordland og Troms, og utbreiinga strekker seg inn i Sverige og til Kilpisjärvi i Finland.
Arten har ei vestleg amfiatlantisk utbreiing, og hovuddelen av utbreiingsområdet er vest for Atlanterhavet. I det nordlege Canada finst brannmyrklegg over eit stort område, og planten veks òg på Grønland og Island.
Grønlandsk morfologi
Grønlandsk morfologi er oversynet over ordstrukturen i grønlandsk.
Verb
Grønlandsk har ei rik verbbøying, verba blir bøygde i modus (8 modus) og i person og numerus.
Modus
Grønlandsk har åtte modus. Fire av dei er overordna (verb i desse modus kan danne hovudsetjing), fire er underordna (og dannar leddsetning). Dei danske namna står i parentes:
Imperativ uttrykkjer befaling og optativ uttrykkjer ønske. Desse to utfyller kvarandre.
Viss subjektet i leddsetninga er det same som i hovudsetninga, står kausativverbet i 4. person.
Kondisjonalis (når-hvis-måde) er ein underordna modus som blir brukt i leddsetningar, tilsvarande norsk viss (vilkår) eller når (når utfallet er kjent). Kondisjonalisverbet står i 4. person når det har same subjekt som hovudverbet.
Kontemporativ, i litteraturen også kalla infinitiv, blir brukt i leddsetningar. Tydinga kan samanliknast med norsk presens partisipp: Qasullunga angerlarpunga ‘Eg gjekk trøytt heim (verande trøytt gjekk eg heim)’.
Viss verbet i kontemporativ er transitivt, kongruerer det berre med objektet, ikkje med subjektet: Igalaaq matoriarlugu anivunga ‘Eg lukka vindauget og gjekk ut’ / Igalaaq matoriarlugu anipput ‘Dei lukka vindauget og gjekk ut’. Her er kontemporativforma matoriarlugu uendra, den kongruerer med objektet igalaaq, mens verbet i matrisesetninga anivoq viser personen til subjektet, 1. person eintal (-vunga) eller 3. person fleirtal (-pput).
Kontemporativ blir også brukt ved utsegnsverb: Soraarluni oqarpoq ‘Ho sa, at ho hadde fått fri’.
Brukt aleine kan kontemporativ bli oppfatta som ei befaling: Matu matullutu! ‘Lukk døra!’.
I (1) har dei to setningane ulikt subjekt, og det underordna verbet står i partisipialmåte. I (2) har dei same subjekt, og det underordna verbet står i kontemporativ.
Person og tal
Verba er delt inn i to klasser, intransitive og transitive; dette skiljet er grunnleggjande — ikkje berre for syntaksen, men også for morfologien til verba. Grønlandske verb kongruerer med både subjekta og objekta sine, og dei intransitive verba manglar fullstendig objektskonjugasjon. Grønlandsk har fire personar, første, andre, tredje og fjerde. Det som i grønlandsk grammatikk blir kalla fjerde person er refleksiv, dvs. den viser at verbet har same subjekt som verbet i den overordna setninga.
Grønlandsk har to numerus (singularis, pluralis; grønlandsk manglar altså dualis, som vi finn i inuktitut).
Led Zeppelin II
Komposisjon
På albumet vart òg vokalen til Robert Plant finslipt, og han tredde fram som ein seriøs låtskrivar. Plant vart ikkje nemnd som låtskrivar på det første albumet sidan han var bunden til ein tidlegare kontrakt med CBS Records som soloartist. Innverknaden hans på songar som «What Is and What Should Never Be» og «Ramble On» var peikepinnar på den musikalske framtida til Led Zeppelin. Plant har kommentert at det var under innspelinga av Led Zeppelin II at han starta å føle seg heime som vokalist i studio med Led Zeppelin. I eit intervju med Uncut i 2008 sa han «Under Led Zep I (1969) trudde eg at eg kom til å forlate bandet. Eg var ikkje komfortabel for det var store krav til meg som vokalist-som det var gjennom heile Zeppelin-tida. Og eg var ganske nervøs og likte meg ikkje særleg før II.»
Ringerike sjukehus
Ringerike sjukehus er eit lokalsjukehus i Hønefoss for eit geografisk område som strekker seg frå øvst i Hallingdal til Modum i Buskerud, og femnar dessutan om fleire kommunar i Oppland. Sjukehuset har akuttfunksjon, fødeavdeling og dialysepost, og har spesialistar i gynekologi og fødselshjelp, generell kirurgi, gastro-enterologisk kirurgi og urologi, ortopedi, indremedisin, kardiologi, onkologi. Sjukehuset høyrer inn under helseføretaket Vestre Viken HF i region Helse Sør-Aust. Innanfor det geografiske området til Ringerike sjukehus har helseførestaket òg underavdelinga Hallingdal sjukestugu på Ål i Hallingdal.
Grønlandsk morfologi
Bøyingsklasser og paradigme
Verb i grønlandsk er anten intransitive eller transitive, dette skiljet er viktigare for grønlandsk enn for mange andre språk. Intransitive verb kongruerer med subjektet, transitive både med subjektet og objektet, bøyingsparadigmet for dei to typane blir dermed totalt ulike, til skilnad frå t.d. norsk, der verb som t.d. hoppe og droppe har ulik transitivitet men lik bøying. Der transitive verb inngår i setningar utan objekt blir dei bøygd intransitivt.
Led Zeppelin II
Plateomslag
Plateomslaget vart designa frå ein plakat av David Juniper, som berre fekk beskjed av bandet om å kome med noko «interessant». Designet hans var basert på eit bilete av Jasta 11-divisjonen frå det tyske luftforsvaret under den første verdskrigen, leia av Manfred von Richthofen, den raude baronen. Etter at biletet var farga, vart bileta av dei fire medlemmane klipt inn frå eit bilete frå 1969, i tillegg til bilete av manager Peter Grant og turnemanager Richard Cole. Kvinna på biletet er Glynis Johns, mora frå Mary Poppins. Biletet av ho er tydelegvis ein referanse til lydteknikaren Glyn Johns. I motsetnad til det mange trur er ikkje gitaristen Blind Willie Johnson på biletet.
Grønlandsk morfologi
Bøyingsklasser og paradigme
Både transitive og intransitive verb blir i grønlandsk delt inn i tre ulike stammeklassar, vokalstammar, r-stammar og konsonantstammar, alt etter kva dei endar på.
Susanna Kallur
Susanna Elisabeth Kallur er ein svensk tidlegare friidrettsutøvar som i 2006 vart europameister på 100 meter hekk under EM i friidrett 2006 i Göteborg. Ho sette svensk rekord i øvinga med tida 12,49 sekundar i eit stemne i Berlin i 2007. Tida 1998-2007 vann ho sju svenske meisterskap på korthekken og eitt SM-gull på 100 meter. Kallur var jamnast skadd frå 2008 til ho la opp i 2016.
Selim II av Det osmanske riket
Selim II  var sultan av Det osmanske riket frå 1566 til han døydde i 1574. Han hadde tilnamnet Sari, 'den blonde'.
Selim var son av Suleiman den store og Hurrem Sultan. Han hadde vore rekna som ein lite truleg kandidat til trona før fleire av brørne hans døydde: Broren Mehmed døydde av kopar, halvbroeren Mustafa blei kvelt på ordre frå faren, Cihangir døydde av kroniske helseplager, og Bayezid blei drepen på ordre frå faren etter eit opprør mot Selim.
I motsetnad til faren var Selim II rekna som drikkfeldig og uinteressert i politikk. Det var under Selim II at Det osmanske riket tapte slaget ved Lepanto. Ettermælet hans seier blant anna at han ikkje kunne kontrollera janitsjarane sine, og at konene i haremet hans kontrollerte han. Det osmanske riket udner han var likevel mektig, og det var fred i Europa og Asia i store delar av tida. Storvesiren og svigersonen hans Mehmed Sokollu stod for mykje av styret hans.
Selim tok Nurbanu Sultan som konkubine i Konya i 1545. Ho blei seinare opphøgd til haseki sultan, og var mor til etterfølgjaren hans, Murad III.
Selim døydde i 1574 og blei gravlagd i Hagia Sophia.
Newark Bay i Sør-Georgia
Newark Bay er ei bukt ved søraustenden av Fanning Ridge, langs sørkysten av Sør-Georgia. Bukta vart oppdag i 1819 av ein russisk ekspedisjon under Bellingshausen, som grovt kartla ei lita vik som låg omtrent her. Namnet går attende til kring 1927.
Grønlandsk morfologi
Grammatiske kategoriar
Grønlandsk har åtte kasus — absolutiv, relativ, instrumentalis, allativ, lokativ, ablativ, vialis, ekvalis.
Bøyingsklassar og paradigme
Nomena (substantiv og pronomen) er delt inn i to bøyingsklasser, ein regelrett klasse (p-klassen, som har suffikset -p i relativt kasus), og ein uregelrett klasse (up-klassen, som har suffikset -up). Dei siste hundre åra har fleire og fleire substantiv gått over frå up- til p-klassa. Denne overgangen har resultert i ei eiga overgangsklasse av substantiv som blir bøygde dels etter up- og dels etter p-mønsteret.
Enklitiske partiklar
Enklitiske partiklar blir i den danskspråklege grammatiske tradisjonen for grønlandsk kalla efterhæng, til skilnad frå avleiingssuffiks, som blir kalla tilhæng. Skilnaden er framfor alt at alle dei enklitiske partiklane kan bli lagt til alle ordformer, mens dei ulike avleiingssuffiksa er avgrensa til ulike stammeklassar. Dei enklitiske partiklane kjem etter alle avleiings- og bøyingsendingane.
Det er også skilnader i måten suffikseringa skjer på. Mens visse avleiingssuffiks endrar stammen dei blir lagt til, skjer det i mindre grad for enklitiske partiklar.
Led Zeppelin II
Utgjeving og mottaking
Albumet kom ut 22. oktober 1969 den Atlantic Records, med 400 000 førehandsbestilte eksemplar. Marknadskampanjen var basert på slagordet 'Led Zeppelin II Now Flying'. Kommersielt vart Led Zeppelin II det første albumet til bandet som nådde førsteplassen i USA, og slo The Beatles sitt Abbey Road (1969) to gonger frå toppen, og vart liggande der i totalt sju veker. I april 1970 hadde albumet seld tre millionar eksemplar i Amerika, medan det i Storbritannia låg inne på lista i 138 veker, og klatra til førsteplassen i februar 1970.
Albumet gav òg Led Zeppelin den største hitten deira med songen «Whole Lotta Love». Songen nådde 4. plass på Billboard Hot 100 i januar 1970, etter at Atlantic Records gjekk bak ryggen på gruppa, som ikkje ønskte å gje ut singlar. B-sida på singelen, «Living Loving Maid (She's Just a Woman)», nådde òg Billboard-lista og nådde 65. plass i april 1970. Albumet gjorde at Led Zeppelin slo gjennom internasjonalt og det neste året turnerte gruppa kontinuerleg, først i klubbar og danselokale, så i større auditorium før dei til slutt spelte på stadion.
Ettermæle
Led Zeppelin II har av musikkskribentane vorte omtalt som blåkopien for heavy metal-band som kom sidan. Blues-aktige songar som «Whole Lotta Love», «Heartbreaker», «The Lemon Song», «Moby Dick» og «Bring It On Home» vert rekna som standarar for sjangeren, der dei gitarbaserte riffa (heller enn refrenget eller versa) definerer songen. Slike arrangement og vektleggingar var på denne tida uvanlege i popverda. Gitarsoloen til Page på «Heartbreaker» inneheld raske tonar berre spelt med venstrehanda, og var ein stor inspirasjon for seinare metal-gitaristar og «shredderar» som Eddie Van Halen og Steve Vai. Slik sett vert albumet rekna som særs viktig for utviklinga av rocken, som ein tidleg forgjengar for heavy metal, og inspirerte mange andre band som Aerosmith, Van Halen og Guns N' Roses.
Etter den gode kritikken frå starten av, har Led Zeppelin II av musikkritikarar blitt rekna som eit av dei mest påverkande albuma i rockemusikken, og har fått mange lovord i musikkpublikuasjonar, og finst ofte nær toppen av «beste album»-lister. I 1989 rangerte Spin albumet på 5. plass på lista si over dei 25 beste albuma gjennom tidene. I 2000 sette Q Led Zeppelin II på 37. plass på lista deira over dei 100 beste britiske albuma. I 2003 vart albumet rangert på 75. plass på lista til Rolling Stone over dei 500 største albuma gjennom tidene..
Lovord
(*) uordna lister.
Narval Bay
Narval Bay er ei bukt på nordsida av Isfjorden i Sør-Georgia. Bukta fekk namnet North Bay av den skotske geologen David Ferguson då han vitja Sør-Georgia i 1911-12. Sidan dette namnet alt var i bruk for ein arm av Prince Olav Harbor 20 nautiske mil (37 km) unna, rådde United Kingdom Antarctic Place-Names Committee (UK-APC) i 1957 å byte namn på denne bukta. Narval Bay kalla opp etter kvalbåten «Narval», bygt i 1929 og eigd av Compania Argentina de Pesca i 1934.
Betty Williams
Betty Williams var ein nord-irsk fredsforkjempar som fekk Nobels fredspris i 1977 for 1976 saman med Mairead Corrigan. Før dei hadde berre tre kvinner vunne prisen sidan utdelinga starta i 1901.
Community of Peace People
I august 1976 vart Betty Williams vitne til at tre små sysken vart påkøyrde av ein bil og drepne i Belfast. Sjåføren var ein tidlegare straffedømt mann tilknytt Det provisoriske IRA som hadde vorte lauslaten i april. Han miste kontrollen over bilen av di han vart skoten og drepen av britiske troppar. To av borna, ein åtteåring og eit spedbarn, døydde momentant, medan det tredje, ein toåring, døydde av skadane dagen etter.
Betty Williams tok no til å samla inn underskrifter for fred i Nord-Irland og fekk raskt med seg tanta til dei tre borna, Mairead Corrigan. Saman med Ciaran McKeown starta dei det dei kalla Den nordirske fredsrørsla, seinare kjent som Community of Peace People. Rørsla greidde raskt å samla i hop over 10 000 protestantiske og katolske kvinner for å marsjera til gravene til dei drepne borna. Dette opptoget møtte fysiske åtak frå Det provisoriske IRA. Trass i dette samla Community of Peace People 35 000 tusen kvinner som gjekk i fredstog i Belfast i slutten av august.
Same året vart Corrigan og Williams tildelt pengepremien «Folkets fredspris» frå norske aviser og organisasjonar. Året etter vart dei tildelt nobelprisen.
I vaksen alder har Betty Williams lenge vore busett i USA, men vendte tilbake til Nord-Irland i 2004.
Dolna Banjitsa
Dolna Banjitsa (makedonsk Долна Бањица; albansk Banjicë e Poshtme; tyrkisk Aşağı Banisa), «Nedre Banjitsa») er ein landsby i kommunen Gostivar i regionen Polog i Nord-Makedonia. Dolna Banjitsa var tidlegare eigen kommune, men vart innlemma i Gostivar i 2004.
Vertikal omfatting
Vertikal omfatting er ein taktisk militær manøver der infanteri, enten fallskjermlanda, helikopterlanda eller stormlanda inn i fiendens bakre område for å ta over kontrollen der.
Dolna Banjitsa
Den tidlegare kommunen Dolna Banjitsa hadde 9 467 innbyggjarar ved folketeljinga i 2002, medan sjølve landsbyen hadde 4 356 innbyggjarar.
Lappsporv
Lappsporv (Calcarius lapponicus) er ein robust, mellomstor sporvefugl med leveområde i nordlege Europa og Asia, og i nordlegste Nord-Amerika. Han var tidlegare klassifisert i busksporvfamilien, men er no ein del av ein familie av arktiske artar i Calcariidae.
Utbreiing og taksonomi
Lappsporven er ein trekkfugl som har eit bortimot sirkumpolart hekkeområde frå Skandinavia sine fjell, over det arktiske Eurasia, i Alaska, Canada, det nordlegaste USA (dei samla 48 statane), og Grønland sin vestkyst. Han overvintrar på steppene i Russland og Sentralasia frå Svartehavet og aust til Nord-Korea og Japan, i USA, i Danmark, på dei britiske øyane og utmed kystane i det nordlege Vest-Europa. Lappsporven vert delt inn i tre til fem underartar.
Norsk utbreiing og habitatval
Lappsporven hekkar vanleg i fjelltraktene i Sør-Noreg frå Setesdalsheiane i den nordlegaste delen av Aust-Agder og Hardangervidda og nordaustover mot Dovrefjell og Sylane ved svenskegrensa. I Møre og Romsdal hekkar arten også somme stader ute ved kysten. I Nord-Noreg er fuglen utbreidd nordover langs fjellkjeda mot Sverige i Nordland og Troms. I Finnmark til Varangerhalvøya og Kirkenes. I Nordland og Troms også spreidd somme stader langs kysten. I Finnmark finst fuglen spreidd som hekkefugl i kystområda, men den største bestanden finst på Finnmarksvidda. I fjellområda i Sør-Noreg hekkar lappsporven frå 650 moh. til 1200-1300 moh., vanlegast i vierregionen 1000-1200 moh. Lappsporven trivst best i karrig fjellterreng med krekling, dvergbjørk og ein del vier, men også i kanten av større myrkompleks som er omgjevne av meir karrig vegetasjon. Arten finst også i område med store steinar som vert brukte som sangpostar. I Finnmark kan arten hekke opp tll 600 moh., på Varangerhalvøya opp til 300 moh. Den norske hekkebestanden er truleg på 200 000-500 000 par. Dei fleste av desse finst i fjelltraktene i Sør-Noreg og i Finnmark.
Beit Jann
Beit Jann (arabisk بيت جن, hebraisk בֵּיתּ גַ'ן) er ein drusarlandsby i Har Meron, nord i Israel. Med ei høgd på 940 meter over havet er Beit Jann ein av dei høgastliggande busetnadane i landet. I 2009 hadde han 10 500 innbyggjarar, og innbyggjarar er hovudsakleg drusarar.
Lappsporv
Norsk utbreiing og habitatval
Populasjonen gjekk sterkt attende i perioden 2002 til 2012. Forskarane meinte at nedgangen kan vere relatert til klimaendringar.
Beit Jann
Historie
Beit Jann er ein gammal landsby på toppen av ei høgd. Steinar frå gamle bygningar er nytta om att i nyare hus, og det er funne cisterner og graver skoren ut i berget.
Lappsporv
Trekktilhøve
Lappsporvane flyg ut av landet i september-oktober. Norske fuglar overvintrar truleg i steppeområda i Asia, og arten har dermed ei søraustleg trekkretning. Om våren kjem fuglane til Sør-Noreg frå midten av april og til fjelltraktene frå byrjinga av mai. Til Finnmark kjem lappsporvane i midten eller i siste halvparten av mai.
Rada'a-distriktet
Rada'a (arabisk skrift رداع) er ein by med bymur søraust i Jemen, sjølv om byen i dag har vokse seg langt utafor bymurane. Han ligg i Al-Bayda' guvernement, der han er den største og viktigaste byen. Byen hadde ein gong det nest største jødiske samfunnet i Jemen etter Sana'a.
Rada'a ligg kring 50 km frå Dhamar.
Beit Jann
Historie
Kring 1250 vart Beit Jann nemnt blant casalane til Den tyske riddarordenen, då kalla Beitegen.
Osmansk tid
I 1517 vart landsbyen ein del av Det osmanske riket i lag med resten av Palestina, og i 1596 stod Bayt Jinn oppført i osmanske skattelister som ein del av Akka nahiya. Han hadde eit folketal på 102 hushaldningar og 5 ungkarar, alle muslimar. Dei betalte skatt for eit spesielt produkt: dulab harir, enkelte inntekter, geiter og/eller bikubar, olivenoljepresse og/eller ei presse for druesirup.
Den amerikanske bibelforskaren Edward Robinson skildra Beit Jann som ein «stor, velbygd landsby» i 1852, med hus av kalkstein. Det var 260 menn, alle drusarar, i landsbyen.
Det britiske mandatet
I folketeljinga i 1922 hadde Bait Jan eit folketal på 902: 6 muslimar, 1 kristen og 895 drusarar. I folketeljinga i 1931 hadde Beit Jann 229 hus og eit folketal på 1100 drusarar og éin muslim.
Etter 1948
I september 1991 vart liket av Samir Assad, ein soldat frå Det israelske forsvaret frå Beit Jann, som var halden sidan 1983 av DFLP, gjeve attende til Israel i byte mot medlemmar av DFLP sende i eksil.
I juli 2006, under den andre Libanonkrigen, vart Beit Jann råka av Katyusha-rakettar avfyrt av Hizbollah.
Funk
Funk er eit musikkomgrep som kom i bruk i USA på 1950-talet om ei form for jazz som bygde på bebop, med sterk påverknad frå blues og gospel. Seinare har omgrepet vist til sterkt synkopert afro-amerikansk dansemusikk med enkel melodi. Rytme er viktigare enn harmoni, og blir bygd opp av perkusjon saman med andre instrument som elektrisk gitar/bassgitar, piano/hammondorgel og blåsarar som trompet eller saksofon i nokre høve også stemme. Funksongar byggjer ofte på ein enkeltakkord eller ei repeterande akkordrekkje heller enn akkordprogresjon, noko som skil stilen frå rhythm'n'blues og soul. Nemninga «funk» blir også brukt i fleire samansetjingar, som jazzfunk, etnofunk og liknande. Adjektivet «funky» kan brukast om mange ulike typar popmusikk der rytmen er framståande.
Kjende funkutøvarar er mellom anna James Brown, Sly and The Family Stone, George Clinton, Chaka Khan og Prince, med songar som «I Got You (I Feel Good)», «Get Up (I Feel Like Being A) Sex Machine», «Thank You (Falettinme Be Mice Elf Agin)», «Superstition» og «When Doves Cry» er kjende songdøme. Mange funkutøvarar har også vore knytte til soul eller discomusikk, og stilen har mellom anna inspirert disco, afrobeat, funkrock, boogie og electro. Funk har seinare blitt sampla ei rekkje gonger i andre sjangrar, som hiphop, house og drum and bass.
Sandnes i Bygland
Sandnes i Bygland er ei grend i Bygland kommune. Ho ligg på austsida av Åraksfjorden og sør for Åraksbø. I 1845 budde det 80 personar på Sandnes, i 2009 var 12 personar busett her, medan det i 2011 budde totalt 82 menneske på Åraksbø og Sandnes.
I 1935 blei Sandnes kyrkje flytta frå staden til Åraksbø, der det budde meir folk. Hausten 1940 hadde dei sett opp Sandnes kapell til erstatning for kyrkja som blei flytta. Kapellet blei først vigsla i 1949.
Little Games
Little Games er det fjerde amerikanske albumet til den engelske rockegruppa The Yardbirds. Det vart spelt inn og gjeve ut i 1967, og var det første albumet deira etter dei vart ein kvartett med Jimmy Page som sologitarist og Chris Dreja på bass. Det var det einaste Yardbirds-albumet som vart produsert av Mickie Most.
Sjølv om den nye besetninga vart meir eksperimentell med lengre, improviserte konsertframføringar, henta plateselskapet til Yardbirds inn den suksessrike produsenten Most for å få ut eit meir kommersielt produkt. Men verken materialet som representerte den nye retninga deira eller hitsinglane deira var imøtekomande. Little Games vart det siste Yardbirdsalbumet, sjølv om Most fortsette å produsere singlar for gruppa. Desse vart seinare samla og gjevne ut som eit originalt album med andre opptak og alternative miksar som Little Games Sessions & More i 1992.
Bakgrunn
Etter suksessen med dei førre albuma Having a Rave Up with The Yardbirds (1965) og Yardbirds/Over Under Sideways Down (1966), slutta det opphavlege medlemmet og bassisten Paul Samwell-Smith for å satse på ein karriere som produsent. Han vart erstatta på bass av studiogitaristen Jimmy Page, som Yardbirds opphavleg hadde spurt om å erstatte Eric Clapton. Page spelte berre bass ei kort stund og byta etter kvart til sologitar ved sidan av Jeff Beck, medan rytmegitaristen Chris Dreja tok over på bass. I 1966 skapte Beck/Page-besetninga den psykedeliske «Happenings Ten Years Time Ago», «Psycho Daisies» og «Stroll On», ein oppdatert versjon av «The Train Kept A-Rollin'» for Michelangelo Antonioni-filmen Blow-Up. Mot slutten av 1966 fekk Beck sparken etter ein sjukdom som hindra han å spele konsertar på ein turné i USA, og bandet fortsette som ein kvartett med Page som den einaste gitaristen.
Under turneane i 1966 og 1967 vart musikken deira meir eksperimentell med lengre, improviserte sett med lysshow, filmklipp og lydsamplingar. Materialet deira vart meir variert og introduserte songar som «Dazed and Confused», Jimmy Page sitt gitarstykke «White Summer», The Velvet Underground sin «I'm Waiting for the Man», og lange medleyar med omarbeidde versjonar av «I'm a Man» og «Smokestack Lightning».
Trass i denne musikalske endringa, vart Mickie Most, mest kjend for å skape hittar for Herman's Hermits og Donovan, henta inn av EMI som plateprodusent. Most var ikkje oppdatert på den nye musikalske trendane, og sjølv om Page tidlegare hadde arbeidd mykje med Most som studiogitarist, var han visstnok misnøgd med at Most tok over produksjonen.
Innspeling
Den første Micke Most-involverte innspelinga fann stad i Olympic Studios i London den 5. mars 1967. Denne innspelinga skapte singlene «Little Games» med B-sida «Puzzles». Sjølv om Dreja og trommeslagaren Jim McCarty var til stades for å spele inn «Little Games», brukte Most studiomusikarane John Paul Jones (bass og celloarrangement) og Dougie Wright (trommer) for å bruke så lita studiotid som mogeleg. Resten av songane for Little Games vart spelte inn i løpet av tre dagar i De Lane Lea Studios i London frå 29. april til 1. mai 1967, igjen med studiomusikarar som Jones (bass på «No Excess Baggage») og Ian Stewart (piano på «Drinking Muddy Water»).
Innspelinga vart gjort så kjapt at gruppa ofte ikkje fekk høyrt gjennom songane då dei var ferdige. Page sa «det var gjort så fandens raskt. Alt vart gjort på eitt forsøk fordi Mickie Most berre var interessert i singlar og meinte det ikkje var verdt å bruke tid på å gjere albumspora skikkeleg». Yardbirds-biografen Gregg Russo skriv at dette førte til at mange av songane høyrest ut som demoinnspelingar.
Medverkande
The Yardbirds Andre medverkande
Rælingen Bygdetun
Rælingen Bygdetun er eit museum på Fjerdingby i Rælingen kommune, i nærleiken av Rælingen kyrkje, og er ei avdeling av Akershusmuseet. Rælingen historielag står for drifta av bygdetunet, som femner om det gamle tunet på Søndre Fjerdingby gard, der hovudbygningen er frå ikring 1814 og eit stabbur er frå 1860-åra. Desse bygningane er eigd av Rælingen kommune. På bygdetunet står òg husmannsstova Svingen frå midt på 1800-talet, ein landhandel bygd opp etter modell av ein eldre landhandel i Rælingen og ein utedo frå 1890-åra. Desse bygningane er det Rælingen historielag som eig.
Samlinga på om lag tusen gjenstandar og dei faste og skiftande utstillingane skal gje eit innblikk i soga til Rælingen frå 1600-talet og fram til 1950-åra, då jordbruk, sagbruksdrift og elvetrafikk, teglverksverksemd, fangst, fiske og tradisjonelt handverk og attåtnæringar sette sitt preg på bygda. Rælingen historielags samlingar på om lag 2000 gjenstandar vert nytta i formidlinga saman med bygdetunssamlinga.
Husmannsstova Svingen skildrar levekåra for husmannsfamiliar i Rælingen, og set dessutan søkeljos på sagbruks- og teglverksindustrien i Nordbydalen. Verksemda i Nordbydalen var ein viktig del av den tidlige moderne industrien i bygda frå 1650-årene og gjennom den industrielle revolusjonen på andre halvdelen av 1800-talet, fram til avviklinga av verksemda i 1950-åra.
Hovudhuset gjev eit et bilete av korleis folk levde på Fjerdingby på 1800-talet. På loftet er det innreia ein komplett skomakarverkstad frå Rælingen. I Prestkammerset i hovudbygningen og i den gamle steinkjellaren er det ei fast utstilling om rettsvesenet på 1700-talet, illustrert ved skildringa av lagnaden til to kvinner.
Stabburet rommar ei utstilling om utviklinga av landbruket i bygda. På stabbursloftet er det innreia ei skulestove som nytta aktivt i samband med Den kulturelle skolesekken.
På utearealet finst gamle eike- og asketre og restar etter gamal eplehage, urtehage og blomebed.
Guido Spek
Guido Spek er ein nederlandsk skodespelar. Sidan 2010 har han hatt rolla som Sjoerd Bouwhuis i den nederlandske fjernsynsserien Goede tijden, slechte tijden.
Albanusbreen
Albanusbreen, òg kalla Phillipsbreen, er ein 40 km lang isbre som flyt vestover langs sørsida av Tapley Mountains og ut i Scottbreen like nord for Mount Zanuck i Dronning Maudfjella i Antarktis. Han vart oppdaga i desember 1934 av eit geologisk lag under Byrd-ekspedisjonen leia av Quin Blackburn. Byrd namngav han etter Albanus Phillips jr., president i Phillips Packing i Cambridge, Maryland, som gav forsyningar til antarktisekspedisjonane i 1928–30 og 1933–35.
Ultimate Kylie
Ultimate Kylie er det tredje samlealbumet til australske songaren Kylie Minogue. Det består av to CD-ar, og inneheld songane frå alle studioalbuma ho hadde gjeve ut fram til det tidspunktet i tillegg til to nye spor, «I Believe in You» og «Giving You Up».
Distriktet Kufstein
Distriktet Kufstein er eit forvaltningsdistrikt i forbundslandet Tirol i Austerrike. Distriktet, som har namn etter administrasjonsbyen Kufstein, har ei flatevidd på 970 km² og i kring 102 000 ibuarar (2013). Distriktet Kufstein grensar i nord til Tyskland, i sør og aust til distriktet Kitzbühel og i vest til distriktet Schwaz.
Ultimate Kylie
Albuminformasjon
Ultimate Kylie er det tredje store samlealbumet Minogue gav ut, etter Greatest Hits og Hits+. Dette er det einaste av samlealbuma hennar som inneheld innspelingar frå både Stock Aitken Waterman, Deconstruction og Parlophone. Dei store hitane som manglar er «It's No Secret», «Word Is Out», «If You Were with Me Now», «Finer Feelings», «What Kind of Fool (Heard All That Before)», «Where Is the Feeling?» og «Some Kind of Bliss». Mange av singlane som vart utgjevne under Stock Aitken Waterman og Deconstruction vart ikkje inkludert på den andre CD-en for å gje rom til dei største hitsinglane hennar frå utgjevingane på Parlophone.
Distriktet Kufstein
Kommunar
Distriktet Kufstein omfattar 30 kommunar:
Ultimate Kylie
Utgjeving og listeplasseringar
Ultimate Kylie nådde nummer fire i Storbritannia og vart sertifisert platina av British Phonographic Industry, og selde over 900 000 eksemplar totalt. Albumet vart utgjeve i USA 1. februar 2005, men nådde ikkje Billboard 200. Albumet nådde nummer fem på den australske albumlista, og vart sertifisert fire gonger platina av Australian Recording Industry Association, og selde over 280 000 eksemplar i landet. Ultimate Kylie vart òg ein suksess i andre land. I Belgia nådde albumet nummer fjorten i Flandern og nummer trettifem i Vallonia. Albumet nådde nummer førtini i Spania og nummer trettifire femten veker seinare. Det vart sertifisert gull og selde over 50 000 eksemplar. Desse salstala og listeplasseringane gjer albumet til det mest suksessrike samlealbumet hennar.
Willemstad
Willemstad er hovudstaden i Curaçao og den største byen i Dei små Antillane. Han var fram til 2010 hovudstaden i Dei nederlandske Antillane. Han har ein folkesetnad på om lag 140 000 (1. januar 2009). Byen består av to hovuddelar: Punda og Otrobanda. Dei er skilde av St. Anna-bukta, ei djup bukt med form som ein kanal, ca. 1,6 km lang og opp til 90 meter djup som knyter Det karibiske havet med dei naturlege lagunane, med hamneanlegg som blir kalla «Schottegat». Det nederlandske selskapet Royal Dutch Shell etablerte eit oljeraffineri i hamna allereie i 1914.
Punda, på austsida av kanalen, vart busett frå 1634, då nederlendarane overtok øya frå Spania. Truleg tyder Punda noko sånt som «punktet». Otrobanda, som vart busett frå 1707, er den nyare delen av byen og er rekna som ein fattigare del av byen, men i dei seinare åra som det kulturelle sentrumet i byen. Sjølve namnet kjem frå papiamento otro banda, som tyder «den andre sida».
Punda og Otrobanda er forbunde med ei svingbru på pontongar, Koningin Emmabrug som vart bygd tre i 1888. Etter at biltrafikk over brua vart forbode på 1970-talet går no det meste av trafikken mellom dei to bydelane over Konigin Julianabrug. Ca. 15 000 fotgjengarar nyttar enno den gamle brua dagleg.
Willemstad har eit bysentrum med ei rekkje koloniale arkitektoniske meisterverk, sterkt influert av ulike nederlandske stilarter. Dette har medført at den historiske delen av byen er erklært minneverdig av UNESCO.
Den særeigne arkitekturen og plasseringa langs St. Anna-bukta har ført til at Willemstad er vorte omtalt som «Amsterdam på Den vestlege halvkula».
På grunn av plasseringa er Willemstad ei utmerka hamn. Willemstad vart setet for eit større raffineri til Royal Dutch/Shell frå 1914.
Byen er òg eit viktig turistmål.
Willemstad vert betent av Hato internasjonale lufthamn, som òg er heimebasen til Insel Air, flyselskapet til Curaçao.
Okular
Eit okular er den linsa i eit optisk instrument, til dømes ein kikkert eller eit mikroskop, som vender mot auget (latin: oculus), motsett objektivet.
Okularet verkar som lupe og forstørring|forstørrar det biletet som blir danna i brennpunktet til objektivet. Forstørringa får ein ved å dividere brennvidda til objektivet med brennvidda til okularet.
Okularet består, i likskap med objektivet, av fleire linseelement. Desse er sett saman for å hindre forvrenging på grunn av lysgjennomgangen i glas (forskjellige farger lys blir brote ulikt, og gir dermed uklart bilete). Nyare linseverk bruker òg forskjellige glassortar med forskjellig brytingsindeks.
Kolatre
Kolatre (Cola acuminata) er eit tre i kattostfamilien som stammar frå Afrika. Det tilhøyrer Cola-slekta med over 120 artar. Kolatreet er er vanleg å dyrka i tropiske område, både i Vest-Afrika og Sør-Afrika. Det har ei belgforma frukt som inneheld 4 nøtter eller kjerner som er 4–5 cm lange. Dei er fyrst kvite og skiftar så farge til raud til svartbrun. Kolafrø inneheld teobromin og koffein. Dei blir etne og brukte som tilsetjingsstoff.
Chardaval fylke
Chardavol fylke (persisk شهرستان چرداول) er eit fylke i Ilam-provinsen i Iran. Det administrative senteret i fylket er byen Sarableh. I folketeljinga i 2006 var innbyggjartalet i fylket 56 225. Fylket er delt inn i dei tre distrikta Sentral-distriktet, Shirvan-distriktet og Holeylan-distriktet. Fylket har dei fire byane Lumar, Sarableh, Asemanabad og Towhid. Fylket vart kalla Shirvan og Chardavol (persisk شهرستان شیروان و چرداول) fram til 30. juni 2013.
Gorna Banjitsa
Gorna Banjitsa (makedonsk Горна Бањица; albansk Banjicë e Epërme; tyrkisk Yukari Banisa), «Øvre Banjitsa») er ein landsby i kommunen Gostivar i regionen Polog i Nord-Makedonia.
Busetnaden hadde 4 423 innbyggjarar ved folketeljinga i 2002.
Etterretningsmetodar
Etterretningsmetodar viser til teknikkar, metodar og teknologi som vert brukt i moderne etterretning. Dette omfattar generelle emne eller teknikkar (som daud postkasse), eller spesifikke teknikkar som vert brukt av eit land eller ein organisasjon (bestemd form av kryptering (koding) som vert brukt av National Security Agency, til dømes).
Bi'ina
Historie
Landsbyen vart grunnlagd i krossfarartida og vart verande busett etter at Mamelukk-sultanatet erobra Palestina. Al-Qalqasandi (d. 1418) nemnde staden som «ein landsby i al-Sajur distrikt med eit kloster.» Klosteret vart òg nemnt seinare. I 1517 vart Bi'ina i lag med resten av Palestina ein del av Det osmanske riket etter at han vart erobra frå mamelukkane.
Den franske forskaren Victor Guérin vitja i 1870-åra, og skreiv at folkesetnaden vart delt mellom drusarar og «skismatiske grekarar.» Han nemnte ein moské og ei gresk kyrkje, som begge var bygd over eldre kyrkjer.
I folketeljinga i 1931 hadde Bi'ina 133 hus og ein folkesetnad på 441 muslimar og 270 kristne. I 1945 hadde Bi'ina 830 innbyggjarar, all arabarar.
Opalescens
Opalescens er den eigenskapen ved eit stoff at det opaliserer. Dette er ikkje ei form for luminescens, slik ordet kunne tyde på. Fargespelet kjem av interferens av lys som blir reflektert.